Lav et referat af nedenstående tekst:

Tekst:
Fredag aften kan ende i den vildeste sejrsfest, hvis Aalborg Pirates vinder over Herning Blue Fox, og dermed sikrer sig titlen som Danmarksmestre. Den potentielle fest har rigtig mange sikret sig adgang til, så alle 5000 billetter til kampen er udsolgt. Hvilket har efterladt mange skuffede fans. - Vi vil rigtig gerne imødekomme den efterspørgsel, der er om billetter, og vi vil gerne give fans den stemning, der opstår ved sådan en kamp, derfor har vi arrangeret storskærmen, siger Philip Holstein, salg og event-manager ved Aalborg Pirates. Aalborg Pirates arrangerer derfor en storskærm i Atletikhallen i Gigantium fredag aften. Her kan de fans, der ikke nåede at få billet, komme og få en bid af stemningen. Der er plads til 1000 mennesker i hallen og det koster 50 kroner at komme ind til din potentielle sejrsfest. Billetter sælges via Aalborg Pirates hjemmeside.

Referat:
Aalborg Pirates arrangerer et storkærms-event for de fans, der ikke nåede at sikre sig en billet til fredagens nervepirrende kamp.